
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Ιουνίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2375 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση υπερωριακής απογευματινής ερ¬ 
γασίας με αμοιβή τριάντα (30) υπαλλήλων της 
Διεύθυνσης Διαφάνειας και Ηλεκτρονικής Δια¬ 
κυβέρνησης (ΔΔΗΔ) της Περιφέρειας Κεντρικής 
Μακεδονίας, έτους 2018. 

2 Έγκριση Επανίδρυσης Προγράμματος Μεταπτυ¬ 
χιακών Σπουδών του Τμήματος Λογιστικής και 
Χρηματοοικονομικής του ΤΕΙ Ανατολικής Μακε¬ 
δονίας και Θράκης, με τίτλο: «ΛΟΓΙΣΤΙΚΗ ΚΑΙ ΕΛΕ¬ 
ΓΚΤΙΚΗ». 

3 Έγκριση υπερωριακής απασχόλησης των Υπαλ¬ 
λήλων του Ε.Ο.Π.Π.Ε.Π., β'εξαμήνου έτους 2018. 


ΑΠΟΦΑΣΕΙΣ 

Αριθμ. 25 3567(996)720 18 (1) 

Καθιέρωση υπερωριακής απογευματινής εργα¬ 
σίας με αμοιβή τριάντα (30) υπαλλήλων της Δι¬ 
εύθυνσης Διαφάνειας και Ηλεκτρονικής Διακυ¬ 
βέρνησης (ΔΔΗΔ) της Περιφέρειας Κεντρικής 
Μακεδονίας, έτους 2018. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

2. Τις διατάξεις του άρθρου 25 παρ. 7 του ν. 2738/1999 
σε συνδυασμό με την παρ. 1 εδ. α του άρθρου 282 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης». 

3. Τις διατάξεις του άρθρου 29 του ν. 3528/2007 «Κύ¬ 
ρωση του Κώδικα Κατάστασης Δημοσίων Πολιτικών Δι¬ 
οικητικών Υπαλλήλων και Υπαλλήλων Ν.Π.Δ.Δ.». (ΦΕΚ 
26/τ.Α'/09-02-2007). 

4. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 


συμφωνίας δημοσιονομικών στόχων και διαρθρωτικών 
μεταρρυθμίσεων (ΦΕΚ 176/τ.Α'/16-12-2015). 

5. Την υπ'αριθμ. οικ 2/31029/ΔΕΠ/06-05-2016 εγκύκλιο 
του Γενικού Λογιστηρίου του Κράτους, αναφορικά με την 
παροχή οδηγιών για την εφαρμογή των διατάξεων του 
Κεφαλαίου Β' του ν. 4354/2015. 

6. Τις διατάξεις της παρ. 2 του άρθρου 102 του 
ν. 4461/2017(ΦΕΚ 38/τ.Α'/28-03-2017) καθώς και την 
αριθμ. οικ.2/40112/ΔΕΠ/26-05-2017 (ΑΔΑ:Ω9ΙΦΗ-Ν3Μ) 
εγκύκλιο του Γενικού Λογισηρίου του Κράτους 

7. Την υπ’ αριθμ. 2/1757/0026/10-01-2017 απόφαση 
του Υπ. Οικονομικών, περί καθορισμού δικαιολογητικών 
για την καταβολή αποζημίωσης για υπερωριακή, νυχτε¬ 
ρινή, Κυριακών και εξαιρέσιμων ημερών εργασία (ΦΕΚ 
17/τ.Β'/12-01-2017). 

8. Το π.δ. 133/2010 «Οργανισμός της Περιφέρειας Κε¬ 
ντρικής Μακεδονίας» (ΦΕΚ 226/τ.Α'/27-12-2010), όπως 
τροποποιήθηκε μετις αριθμ. 81320 και 77909/01-12-2016 
αποφάσεις του Γενικού Γραμματέα της Αποκεντρωμέ¬ 
νης Διοίκησης Μακεδονίας - Θράκης (ΦΕΚ 4302/τ.Β7 
30-12-2016). 

9. Την υπ' αριθμ. 30110(385)/27-01 -2017 απόφαση του 
Περιφερειάρχη Κεντρικής Μακεδονίας, περί μεταβίβασης 
αρμοδιοτήτων καθώς και παροχή εξουσιοδότησης υπο¬ 
γραφής εγγράφων, αποφάσεων και άλλων πράξεων «ΜΕ 
ΕΝΤΟΛΗ ΠΕΡΙΦΕΡΕΙΑΡΧΗ» (ΦΕΚ 390/τ.Β'/10-02-2017). 

10. Την αριθμ. α/α 2421/2018 απόφαση ανάληψης 
υποχρέωσης με αριθμ. πρωτ. 207225(6095)/23-05-2018 
(ΑΔΑ:Ω03Π7ΛΛ-Α4Φ), με την οποία εγκρίθηκε η δέσμευ¬ 
ση πίστωσης από τον προϋπολογισμό της Περιφέρειας 
Κεντρικής Μακεδονίας οικονομικού έτους 2018, ύψους 
είκοσι δύο χιλιάδων οκτακόσιων ενενήντα ένα ευρώ και 
ενός λεπτού (22.891,01) συνολικά, για απογευματινή 
υπερωριακή απασχόληση της ΔΔΗΔ και από τον ΚΑΕ 
02.21.01.721.0511 .α.01. 

11. Την ανάγκη κάλυψης, έκτακτων και επειγουσών 
αναγκών της Διεύθυνσης Διαφάνειας και Ηλεκτρονικής 
Διακυβέρνησης και συγκεκριμένα: 

α) Για το Τμήμα Υποστήριξης Συστημάτων ΠΚΜ, δε¬ 
δομένου ότι: 

Σε εφαρμογή του ν. 4325/2015, τοΤμήμα Υποστήριξης 
Συστημάτων ΠΚΜ είναι υπεύθυνο για επείγουσες εργα¬ 
σίες που δεν μπορούν να διεκπεραιωθούν σε ώρες που 
οι υπάλληλοι χρησιμοποιούν το πληροφοριακό σύστημα 

της ΠΚΜ. Αναλυτικότερα οι απογευματινές υπερωριακές 
εργασίες αφορούν εργασίες συντήρησης δικτύου και 
τηλεφωνίας στο κεντρικό κτίριο της ΠΚΜ (κτίριο ΦΙΞ) 
καθώς και στο κτίριο της Β. Όλγας. Οι εργασίες αυτές δεν 
δύνανται να πραγματοποιηθούν σε παραγωγικές ώρες 
καθώς το σύνολο των υπαλλήλων που εξυπηρετούνται 
από το αντίστοιχο κομμάτι του πληροφοριακού συστή¬ 
ματος δεν θα μπορούν να εργαστούν για αρκετές ώρες. 
Οι εργασίες αυτές θα πρέπει να καταγραφούν αναλυτικά 
και να διατηρηθούν στο φυσικό και ψηφιακό αρχείο της 
Διευθύνσης για μελλοντική αναφορά. 

β) Για το Τμήμα Σχεδιασμού Συστημάτων ΠΚΜ, δεδο¬ 
μένου ότι: 

Σε εφαρμογή του ν. 4325/15, το Τμήμα Σχεδιασμού 
Συστημάτων ΠΚΜ είναι υπεύθυνο για επείγουσες εργα¬ 
σίες που δεν μπορούν να διεκπεραιωθούν σε ώρες που 
οι υπάλληλοι χρησιμοποιούν το πληροφοριακό σύστημα 
της ΠΚΜ. Αναλυτικότερα οι απογευματινές υπερωριακές 
εργασίες αφορούν εργασίες επέκτασης εφαρμογών, ερ¬ 
γασίες συντήρησης παραγωγικών βάσεων δεδομένων, 
ςοηεοΐίάθΐίοη υπηρεσιών λογισμικού που διαμοιράζο¬ 
νται σε σύνολο παραγωγικών $ 60 / 01 "$. Οι εργασίες αυτές 
δεν δύνανται να πραγματοποιηθούν σε παραγωγικές 
ώρες καθώς το σύνολο των υπαλλήλων που εξυπηρε¬ 
τούνται από το αντίστοιχο κομμάτι του πληροφοριακού 
συστήματος δεν θα μπορούν να εργαστούν για αρκε¬ 
τές ώρες. Οι εργασίες αυτές θα πρέπει να καταγραφούν 
αναλυτικά και να διατηρηθούν στο φυσικό και ψηφιακό 
αρχείο της Διεύθυνσης για μελλοντική αναφορά. 

γ) Για τα Τμήματα Διαφάνειας και Υποστήριξης Π.Ε. 
Ημαθίας, Κιλκίς, Πέλλας, Πιερίας, Σερρών, Χαλκιδικής , 
δεδομένου ότι: 

Σε εφαρμογή του ν. 4325/2015, τα Τμήματα Διαφάνει¬ 
ας και Υποστήριξης Π.Ε. Ημαθίας, Κιλκίς, Πέλλας, Πιερίας, 
Σερρών, Χαλκιδικής είναι ανά Π.Ε. αντιστοίχως υπεύθυνα 
για επείγουσες εργασίες που δεν μπορούν να διεκπε¬ 
ραιωθούν σε ώρες που οι υπάλληλοι χρησιμοποιούν 
το πληροφοριακό σύστημα της ΠΚΜ. Αναλυτικότερα 
οι απογευματινές υπερωριακές εργασίες αφορούν ερ¬ 
γασίες συντήρησης δικτύου και τηλεφωνίας στο διοι¬ 
κητήριο της εκάστοτε ενότητας. Οι εργασίες αυτές δεν 
δύνανται να πραγματοποιηθούν σε παραγωγικές ώρες 
καθώς το σύνολο των υπαλλήλων που εξυπηρετούνται 
από το αντίστοιχο κομμάτι του πληροφοριακού συστή¬ 
ματος δεν θα μπορούν να εργαστούν για αρκετές ώρες. 
Οι εργασίες αυτές θα πρέπει να καταγραφούν αναλυτικά 
και να διατηρηθούν στο φυσικό και ψηφιακό αρχείο της 
Διεύθυνσης για μελλοντική αναφορά, αποφασίζουμε: 

Εγκρίνουμε την καθιέρωση υπερωριακής απογευμα¬ 
τινής απασχόλησης με αμοιβή, για τέσσερις χιλιάδες 
εκατόν σαράντα (4.140) ώρες, τριάντα (30) υπαλλήλων 
της Διεύθυνσης Διαφάνειας και Ηλεκτρονικής Διακυ¬ 
βέρνησης και ορίζουμε ότι οι ώρες απασχόλησης καθ' 
υπέρβαση του υποχρεωτικού ωραρίου ορίζονται ανά 
εξάμηνο, χωρίς να επιτρέπεται η δυνατότητα αυξομεί¬ 
ωσης μεταξύ των δύο εξαμήνων μέσα στο έτος ως εξής: 

α) οι ώρες απογευματινής υπερωριακής απασχόλησης 
δεν μπορούν να υπερβαίνουν κατά ανώτερο όριο τις 
εκατόν είκοσι (120) ανά υπάλληλο το εξάμηνο. 


β) Για τη Διεύθυνση Διαφάνειας και Ηλεκτρονικής 
Διακυβέρνησης, θα εκδοθεί απόφαση συγκρότησης 
συνεργείων υπερωριακής απασχόλησης στην οποία θα 
αναφέρονται ονομαστικά οι συμμετέχοντες υπάλληλοι, 
ο κλάδος, ο βαθμός και το Μ.Κ. στο οποίο βρίσκονται 
κατά την προσφορά της υπερωριακής εργασίας, το αντι¬ 
κείμενο της απασχόλησης, το χρονικό διάστημα και οι 
ώρες απασχόλησης συνολικά. 

γ) Για την υπερωριακή εργασία θα τηρείται ξεχωριστό 
δελτίο παρουσίας των υπαλλήλων, στο οποίο θα αναγράφε¬ 
ται η ώρα έναρξης και η ώρα αποχώρησης, που θα προκύ¬ 
πτουν από το παρουσιολόγιο που τη ρείται στην υπηρεσία. 

δ) Ο Προϊστάμενος της Υπηρεσίας θα βεβαιώνει την 
υπερωριακή απασχόληση των υπαλλήλων και το υπε- 
ρωριακά παρασχεθέν έργο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Ιουνίου 2018 

Με εντολή Περιφερειάρχη 

Η Προϊσταμένη Γενικής Διεύθυνσης 

Εσωτερικής Λειτουργίας 

ΚΑΛΛΙΟΠΗ ΜΠΑΛΛΑ 


Αριθμ. οικ. 1444 (2) 

Έγκριση Επανίδρυσης Προγράμματος Μεταπτυ¬ 
χιακών Σπουδών του Τμήματος Λογιστικής και 
Χρηματοοικονομικής του ΤΕΙ Ανατολικής Μακε¬ 
δονίας και Θράκης, με τίτλο «ΛΟΓΙΣΤΙΚΗ ΚΑΙ ΕΛΕ¬ 
ΓΚΤΙΚΗ». 

Η ΣΥΓΚΛΗΤΟΣ ΤΟΥ 

ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 
(Συνεδρίαση 12η/2-4-2018) 

Έχοντας υπόψη: 

Ι.Τις διατάξεις: 

α) του Κεφαλαίου ΣΤ - (δεύτερος και τρίτος κύκλος 
σπουδών) των άρθρων 30-37 και του άρθρου 85 (τελικές 
και μεταβατικές διατάξεις κεφαλαίου ΣΤ') του ν. 4485/17 
(Α' 114): Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις. 

β) το άρθρου 19 παράγραφος 8 του ν. 4521/2018 
(Α' 38): Ίδρυση Πανεπιστημίου Δυτικής Αττικής και άλλες 
διατάξεις. 

γ) Την αριθμ. 216772/Ζ172017 (ΦΕΚ434/Β') απόφαση 
του Υπουργού Παιδείας, Έρευνας και Θρησκευμάτων: 
Τρόπος κατάρτισης του αναλυτικού προϋπολογισμού 
λειτουργίας και της έκθεσης βιωσιμότητας των Προ¬ 
γραμμάτων Μεταπτυχιακών Σπουδών. 

δ) την αριθ. πρωτ. Φ.5/89656/Β3/07 (Β' 1466) υπουρ¬ 
γική απόφαση «Εφαρμογή του Συστήματος Μεταφοράς 
και Συσσώρευσης Πιστωτικών Μονάδων». 

ε) Τις διατάξεις του π.δ. 87/2013 (Α' 129): «Μετονομα- 
σία του Τ.Ε.Ι. Καβάλας σε Τ.Ε.Ι. Ανατολικής Μακεδονίας 
και Θράκης - Μετονομασία Σχολής και Τμημάτων - Συγ- 

χώνευση Τμημάτων - Κατάργηση Παραρτημάτων και 
Τμημάτων - Ίδρυση Σχολής - Συγκρότηση Σχολών του 
Τ.Ε.Ι. Ανατολικής Μακεδονίας και Θράκης» 

2. Την αριθ. 11 η/22.3.2018 (θέμα 1 ο) πράξη της Συ¬ 
νέλευσης του Τμήματος Λογιστικής και Χρηματοοικο¬ 
νομικής του Τ.Ε.Ι. Ανατολικής Μακεδονίας και Θράκης. 

3. Την αριθ. 4/30-03-2018 (θ. 1 οΗΔ ) πράξη της Επιτροπής 
Μεταπτυχιακών Σπουδών του ΙδρύματοςΤ.Ε.Ι. Ανατολι¬ 
κής Μακεδονίας και Θράκης (άρθρου 32 παράγραφος 
5 του ν. 4485/2017). 

4. Την αριθ.12/2-4-2018 (θέμα 35°) πράξη της Συγκλή¬ 
του του Τ.Ε.Ι. Ανατολικής Μακεδονίας και Θράκης. 

5. Την έκθεση Εξωτερικής Αξιολόγησης του Τ.Ε.Ι. Ανα¬ 
τολικής Μακεδονίας και Θράκης από την Αρχή Διασφά¬ 
λισης Ποιότητας Ανώτατης Εκπαίδευσης. 

6. Την αριθ. 210840/Ζ1/17 (ΥΟΟΔ 647) διαπιστωτική 
πράξη του Υπουργού Παιδείας Έρευνας και Θρησκευ¬ 
μάτων για τη εκλογή Πρύτανη και τεσσάρων Αντιπρυ- 
τάνεων του Τ.Ε.Ι. Ανατολικής Μακεδονίας και Θράκης. 

7. Το αριθμ. 92533/Ζ1 /6-6-2018 έγγραφο του ΥΠ.Π.Ε.Θ, 
Τμήμα Β' Μεταπτυχιακών Σπουδών « Ιδρυση Προγραμ¬ 
μάτων Μεταπτυχιακών Σπουδών, σε εφαρμογή των δια¬ 
τάξεων του άρθρου 32 του ν. 4485/2017 (Α' 114). 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Την έγκριση επανίδρυσης της λειτουργίας Προγράμ¬ 
ματος Μεταπτυχιακών Σπουδών (Π.Μ.Σ.) του Τμήματος 
Λογιστικής και Χρηματοοικονομικής του Τ.Ε.Ι. Ανατολι¬ 
κής Μακεδονίας και Θράκης, με τίτλο: «ΛΟΓΙΣΤΙΚΗ ΚΑΙ 
ΕΛΕΓΚΤΙΚΗ» σύμφωνα με τα εξής: 

Τίτλος, Αντικείμενο και Σκοπός του Π.Μ.Σ. 

Τίτλος «ΛΟΓΙΣΤΙΚΗ ΚΑΙ ΕΛΕΓΚΤΙΚΗ» 

Γνωστικό αντικείμενο 

Αντικείμενο του προγράμματος είναι η εμβάθυνση και 
η επέκταση της επιστημονικής γνώσης, των τεχνικών 
και της προώθησης της έρευνας στον ευρύτερο χώρο 
της Λογιστικής και Ελεγκτικής, η παροχή στους φοιτη¬ 
τές εξειδικευμένων γνώσεων της λογιστικής επιστήμης 
και της ελεγκτικής που συσχετίζονται με την ανάπτυξη 
διεθνών οικονομικών δραστηριοτήτων επιχειρήσεων, 
οργανισμών και φορέων του ιδιωτικού και δημοσίου 
τομέα της οικονομίας και υποβοηθούν αυτήν. 

Σκοπός 

Σκοπός του προγράμματος είναι: 

α) Η εμβάθυνση και η επέκταση της επιστημονικής 
γνώσης, των τεχνικών και της προώθησης της έρευνας 
στον ευρύτερο χώρο της Λογιστικής και Ελεγκτικής, η 
παροχή στους φοιτητές εξειδικευμένων γνώσεων της λο¬ 
γιστικής επιστήμης και της ελεγκτικής που συσχετίζονται 
με την ανάπτυξη διεθνών οικονομικών δραστηριοτήτων 
επιχειρήσεων, οργανισμών και φορέων του ιδιωτικού και 
δημοσίου τομέα της οικονομίας και υποβοηθούν αυτήν. 

β) η ολοκληρωμένη και σε βάθος προσέγγιση των πα¬ 
ραμέτρων που προσδιορίζουν το παρόν και το μέλλον 
των διεθνών οικονομικών συναλλαγών και η ανάδειξη 
της λογιστικής, της ελεγκτικής και των εργαλείων τους 
ως σημαντικών μέσων για την ορθολογική και αποτελε¬ 
σματική προαγωγή αυτών. Επιμέρους στόχοι είναι: 


• Η προαγωγή των γνώσεων στα συγκεκριμένα αντι¬ 
κείμενα. 

• Η ανάπτυξη της έρευνας στις συναφείς επιστημονικές 
περιοχές του Προγράμματος. 

• Η παραγωγή επιστημόνων ικανών να ακολουθήσουν 
ακαδημαϊκή σταδιοδρομία. 

■ Η κάλυψη των αναγκών σε μεταπτυχιακό επίπεδο 
για εκπαιδευμένα διοικητικά στελέχη επιχειρήσεων στο 
ιδιωτικό και δημόσιο τομέα. 

• Η παροχή των απαραίτητων, υψηλού επιπέδου, γνώ¬ 
σεων για αποδοτικό και αποτελεσματικό έλεγχο των αν¬ 
θρωπίνων και οικονομικών πόρων. 

• Η ανάπτυξη του ενδιαφέροντος και της κατανόησης 
του ολοένα πιο πολύπλοκου και δυναμικού διεθνούς 
επιχειρησιακού περιβάλλοντος. 

• Η προετοιμασία στελεχών ικανών να προωθήσουν 
την ανάπτυξη των ελληνικών επιχειρήσεων τόσο στο 
εσωτερικό όσο και στο εξωτερικό. 

• Η κατάρτιση στελεχών για τη δημόσια διοίκηση και 
τους εξαρτώμενους από το Κράτος οργανισμούς και 
υπηρεσίες. 

2. Είδοςτων ΜεταπτυχιακώνΤίτλων που απονέμονται. 

Το εν λόγω Π.Μ.Σ. απονέμει Δίπλωμα Μεταπτυχια¬ 
κών Σπουδών (Δ.Μ.Σ.) στη «ΛΟΓΙΣΤΙΚΗ ΚΑΙ ΕΛΕΓΚΤΙΚΗ- 
(Αεεουπΐίης 3πά Αυάίί)» 

3. Κατηγορίες των πτυχιούχων που γίνονται δεκτοί 

Στο εν λόγω Π.Μ.Σ., γίνονται δεκτοί μετά από επιλογή 

κυρίως, αλλά όχι αποκλειστικά, πτυχιούχοι Τμημάτων 
Λογιστικής, Διοίκησης Επιχειρήσεων, Χρηματοοικονομι¬ 
κής, Οικονομικών Επιστημών και συναφών επιστημονι¬ 
κών αντικειμένων ΑΕΙ της ημεδαπής ή αναγνωρισμένων 
ομοταγών Ιδρυμάτων της αλλοδαπής. 

4. Χρονική διάρκεια φοίτησης για τη χορήγηση του 
τίτλου 

Η χρονική διάρκεια για την απονομή του Διπλώματος 
Μεταπτυχιακών Σπουδών (Δ.Μ.Σ.) είναι τρία (3) Εξάμηνα 
για το πρόγραμμα Πλήρους Φοίτησης και έξι (5) Εξάμηνα 
για το πρόγραμμα Μερικής Φοίτησης. 

5. Μαθήματα, πιστωτικές μονάδες και γλώσσα διδα¬ 
σκαλίας 

Κατά την διάρκεια των σπουδών οι μεταπτυχιακοί φοι¬ 
τητές υποχρεούνται σε παρακολούθηση μεταπτυχιακών 
μαθημάτων, συμμετοχή σε εργαστηριακές ασκήσεις και 
εκπόνηση διπλωματικής εργασίας. 

Ο συνολικός αριθμός των μαθημάτων του προγράμμα¬ 
τος που πρέπει να παρακολουθήσουν οι μεταπτυχιακοί 
φοιτητές ανέρχεται σε δέκα (10): πέντε (5) υποχρεωτικά 
μαθήματα κορμού στο πρώτο εξάμηνο που αντιστοι¬ 
χούν σε τριάντα (30) πιστωτικές μονάδες (Π.Μ.), τρία (3) 
υποχρεωτικά μαθήματα κορμού στο δεύτερο εξάμηνο 
που αντιστοιχούν σε δεκαοκτώ (18) πιστωτικές μονάδες 
(Π.Μ.), και δύο (2) υποχρεωτικά μαθήματα επιλογής που 
αντιστοιχούν σε δώδεκα (12) πιστωτικές μονάδες (Π.Μ.). 
Επίσης, στο τρίτο εξάμηνο, πρέπει να συγγράφουν δι¬ 
πλωματική εργασία η οποία αντιστοιχεί σε τριάντα (30) 
πιστωτικές μονάδες (Π.Μ.). Για την απόκτηση Διπλώ¬ 
ματος Μεταπτυχιακών Σπουδών (Δ.Μ.Σ.) απαιτούνται 
ενενήντα (90) πιστωτικές μονάδες. 




26562 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2375/21.06.2018 


ΠΡΟΓΡΑΜΜΑ ΠΛΗΡΟΥΣ ΦΟΙΤΗΣΗΣ 
Α’ Εξάμηνο, Υποχρεωτικά μαθήματα κορμού 


α/α 

Μάθημα 

Πιστωτικές Μονάδες 
(Ε0Τ5) 

1 

Αρχές Οικονομίας, Χρηματοοικονομικής και Οικονομικής των Επιχειρήσεων 

6 

2 

Στατιστική και Μεθοδολογία Έρευνας 

6 

3 

Δίκαιο Επιχειρήσεων 

6 

4 

Λογιστική και Λογιστικά Πρότυπα 

6 

5 

Φορολογία 

6 


ΣΥΝΟΛΟ 

30 


Β' Εξάμηνο, Υποχρεωτικά μαθήματα κορμού 


α/α 

Μάθημα 

Πιστωτικές Μονάδες 
(Ε0Τ5) 

1 

Ελεγκτική 

6 

2 

Λογιστικά Πληροφοριακά Συστήματα 

6 

3 

Διεθνή Λογιστικά Πρότυπα και Δ.Π.Χ.Α. 

6 


ΣΥΝΟΛΟ 

18 


Κατ’ Επιλογή Υποχρεωτικά μαθήματα 


α/α 

Μάθημα 

Πιστωτικές Μονάδες 
(Ε0Τ5) 

1 

2 Μαθήματα κατ' επιλογή υποχρεωτικά από τον κατάλογο των 
κατ' επιλογή υποχρεωτικών 

12 


ΣΥΝΟΛΟ 

30 


Γ' Εξάμηνο 


α/α 

Μάθημα 

Πιστωτικές Μονάδες 
(Ε0Τ5) 

1 

Εκπόνηση Διπλωματικής Εργασίας (ΕιπθΙ ϋί55θΓΐ3ΐίοπ) 

30 


ΣΥΝΟΛΟ 

30 


Κατάλογος μαθημάτων Κατ' Επιλογή Υποχρεωτικών 


α/α 

Μάθημα 

Πιστωτικές Μονάδες 
(Ε0Τ5) 

1 

Κοστολόγηση και Διοικητική Λογιστική 

6 

2 

Διεθνή Λογιστικά και Ελεγκτικά Πρότυπα Δημοσίων Οργανισμών 

6 

3 

Αποτίμηση Επιχειρήσεων 

6 

4 

Εταιρική Διακυβέρνηση - Εσωτερικός Έλεγχος 

6 

5 

Εξαγορές και συγχωνεύσεις 

6 

6 

Βιώσιμη Λογιστική (μη χρηματοοικονομική Πληροφόρηση) 
και Επιχειρησιακή Ηθική 

6 


ΠΡΟΓΡΑΜΜΑ ΜΕΡΙΚΗΣ ΦΟΙΤΗΣΗΣ 
Α' Εξάμηνο, Υποχρεωτικά μαθήματα κορμού 


α/α 

Μάθημα 

Πιστωτικές Μονάδες 
(Ε0Τ5) 

1 

Αρχές Οικονομίας, Χρηματοοικονομικής και Οικονομικής των Επιχειρήσεων 

6 

2 

Δίκαιο Επιχειρήσεων 

6 

3 

Λογιστικής και Λογιστικά Πρότυπα 

6 


Σύνολο 

18 

Β' Εξάμηνο, Υποχρεωτικά μαθήματα κορμού 


α/α 

Μάθημα 

Πιστωτικές Μονάδες 
(Ε0Τ5) 

1 

Στατιστική και Μεθοδολογία Έρευνας 

6 

2 

Φορολογία 

6 


Σύνολο 

12 


Γ' Εξάμηνο, Υποχρεωτικά μαθήματα κορμού 


α/α 

Μάθημα 

Πιστωτικές Μονάδες 
(Ε0Τ5) 

1 

Λογιστικά Πληροφοριακά Συστήματα 

6 

2 

Διεθνή Λογιστικά Πρότυπα και Δ.Π.Χ.Α. 

6 

3 

Ελεγκτική 

6 


Σύνολο 

18 


Δ' Εξάμηνο, Κατ’ Επιλογή Υποχρεωτικά μαθήματα 


α/α 

Μάθημα 

Πιστωτικές Μονάδες 
(Ε0Τ5) 

1 

2 Μαθήματα κατ’ επιλογή υποχρεωτικά από τον κατάλογο των κατ’ επιλογή 
υποχρεωτικών 

12 


Σύνολο 

12 


Ε'Εξάμηνο 


α/α 

Μάθημα 

Πιστωτικές Μονάδες 
(Ε0Τ5) 

1 

Εκπόνηση Διπλωματικής Εργασίας (ΕίηθΙ ϋί55θΓΐ3ΐίοπ) 

30 


Κατάλογος μαθημάτων Κατ' Επιλογή Υποχρεωτικών 


α/α 

Μάθημα 

Πιστωτικές Μονάδες 
(Ε0Τ5) 

1 

Κοστολόγηση και Διοικητική Λογιστική 

6 

2 

Διεθνή Λογιστικά και Ελεγκτικά Πρότυπα Δημοσίων Οργανισμών 

6 

3 

Αποτίμηση Επιχειρήσεων 

6 

4 

Εταιρική Διακυβέρνηση - Εσωτερικός Έλεγχος 

6 

5 

Εξαγορές και συγχωνεύσεις 

6 

6 

Βιώσιμη Λογιστική (μη χρηματοοικονομική Πληροφόρηση) 
και Επιχειρησιακή Ηθική 

6 


Τροποποίηση του προγράμματος μαθημάτων και ανα¬ 
κατανομή μεταξύ των εξαμήνων μπορεί να επέλθει με 
αποφάσεις των αρμοδίων οργάνων και με αναφορά στον 
κανονισμό μεταπτυχιακών σπουδών. 

Η γλώσσα διδασκαλίας και εκπόνησης της διπλωματι¬ 
κής εργασίας, είναι η ελληνική ή και η αγγλική. 

Τέλος, το εν λόγω ΠΜΣ δεν παρέχει στην παρούσα 
φάση κάποια ειδίκευση. 

6. Αριθμός των μεταπτυχιακών φοιτητών 

Ο αριθμός εισακτέων κατ' έτος στο πρόγραμμα ορί¬ 
ζεται κατ' ανώτατο όριο σε τριάντα (30) φοιτητές. Επι¬ 
πλέον του αριθμού των εισακτέων γίνονται δεκτοί και 
μέλη Ε.Ε.Π, Ε.ΔΙ.Π. και Ε.Τ.Ε.Π. που είναι κάτοχοι τίτλου 
του πρώτου κύκλου σπουδών Α.Ε.Ι., σύμφωνα με τα ορι¬ 
ζόμενα στο άρθρο 34, παρ. 8 του ν. 4485/2017. 

Γ.1.2. Αιτιολόγηση της διαθεσιμότητας/ύπαρξης των 
υποδομών και του αναγκαίου εξοπλισμού για τη λειτουρ¬ 
γία του προγράμματος (π.χ. χώροι διδασκαλίας, με ειδική 


αναφορά σε τυχόν απαραίτητους εργαστηριακούς χώ¬ 
ρους και του εξοπλισμού τους,, βιβλιοθήκη κλπ.) 

Προσωπικό 

Για την υλοποίηση του προγράμματος μεταπτυχιακών 
σπουδών θα απασχοληθούν μέλη ΔΕΠ και τεχνικοί του 
Τμήματος Λογιστικής και Χρηματοοικονομικής καθώς 
και μέλη ΔΕΠ άλλων Τμημάτων τουΤΕΙ ΑΜΘ και άλλων 
ΑΕΙ της ημεδαπής. Επίσης, στο Π.Μ.Σ. μπορούν να απα¬ 
σχοληθούν και άλλες κατηγορίες διδασκόντων σύμφωνα 
με τις διατάξεις του αρ. 36 του ν. 4485/2017. 

Υλικοτεχνική Υποδομή 

Για τη λειτουργία του προγράμματος θα χρησιμο¬ 
ποιηθεί η υπάρχουσα υλικοτεχνική υποδομή του Τμή¬ 
ματος, η οποία περιλαμβάνει χώρους διδασκαλίας και 
εργαστήρια, κατάλληλα εξοπλισμένα με σύγχρονα μέσα 
διδασκαλίας και ηλεκτρονικούς υπολογιστές, καθώς και 
η Βιβλιοθήκη. 

Ειδικότερα, κάθε ένα από τα δύο πρώτα ΠΜΣ χρησι- 

μοποιεί μία αίθουσα διδασκαλίας και ένα εργαστήριο 
με Η/Υ του Τμήματος, ενώ το τρίτο ΠΜΣΕΧ χρησιμοποιεί 
τις ίδιες αίθουσες και εργαστήρια που χρησιμοποιούν τα 
άλλα δύο ΜΠΣ. Όλες οι αίθουσες και τα εργαστήρια είναι 
κατάλληλα εξοπλισμένα με όλο τον απαραίτητο εξοπλι¬ 
σμό και τις αναγκαίες εγκαταστάσεις για την απρόσκοπτη 
λειτουργία των μεταπτυχιακών προγραμμάτων. Ο εξο¬ 
πλισμός αυτός έχει αγοραστεί με συνδυασμό τόσο από 
το πρόγραμμα ΕΣΠΑ της περιφέρειας ΑΜΘ όσο και από 
τα έσοδα (τέλη φοίτησης) των δύο Μ.Π.Σ του Τμήματος. 

Πρόσφατα (2015) εξοπλίσθηκαν 5 εργαστήρια του 
Τμήματος με 150 περίπου Η/Υ, 10 προβολικά μηχανή¬ 
ματα, διαδραστικούς πίνακες και $θΐ'νθΓ5 από το Πρό¬ 
γραμμα ΕΣΠΑ της περιφέρειας ΑΜΘ. 

Επίσης μέσα από δαπάνες του τακτικού προϋπολογι¬ 
σμού, το Τμήμα προμηθεύτηκε προγράμματα λογισμι¬ 
κού αξιολόγησης επενδύσεων, λογιστικής, ανάλυσης 
χρηματο-οικονομικών καταστάσεων και αποτίμησης 
επιχειρήσεων που είναι σύγχρονα εργαλεία εφαρμογής 
και εκπαίδευσης και είναι ότι πιο σύγχρονο διαθέτει η 
αγορά. 

Η χρονική διάρκεια λειτουργίας του προγράμματος. 

Το εν λόγω Π.Μ.Σ. θα λειτουργήσει μέχρι και το ακα¬ 
δημαϊκό έτος 2025-26, οπότε και θα αξιολογηθεί η δυ¬ 
νατότητα συνέχισης της λειτουργίας του. 

Γ.1.3. Αιτιολόγηση της δυνατότητας του διδακτικού 
προσωπικού να εμπλακεί σε ένα επιπλέον πρόγραμμα 
χωρίς να αμελήσει τις κατά νόμο υποχρεώσεις του (ενδει¬ 
κτική αναφορά του διδακτικού προσωπικού που θα απα¬ 
σχοληθεί, τυχόν άλλα Π.Μ.Σ. στα οποία διδάσκει κλπ.). 

Το διδακτικό προσωπικό του Τμήματος εμπλέκεται, 
συνήθως, σε ένα εκ των δύο ΠΜΣ με ελάχιστες εξαιρέ¬ 
σεις. Κάθε μέλος ΔΕΠ διδάσκει 1- 2 το πολύ μαθήματα 
και επιβλέπει 2-4 διπλωματικές εργασίες. Τα μαθήματα 
γίνονται σε ημέρες και ώρες που δεν πραγματοποιούνται 
διδασκαλίες μαθημάτων του προπτυχιακού προγράμ¬ 
ματος του Τμήματος (Τετάρτη απόγευμα, Παρασκευή 
απόγευμα και Σάββατο ή Κυριακή πρωί). Το διδακτικό 
προσωπικό που δίδασκε μέχρι τώρα στο ΠΜΣ «Λογι¬ 
στική, Ελεγκτική και Διεθνείς Συναλλαγές 1 θα συνεχίσει 
να διδάσκει στο νέο προτεινόμενο ΠΜΣ "Λογιστική και 
Ελεγκτική-Αςςουπΐίης 3πά Αυάίΐ"». 

Γ.2. Αναγραφή των προγραμμάτων αντίστοιχου περι¬ 
εχομένου (γνωστικού αντικειμένου), που οργανώνονται 
στην ημεδαπή (τίτλος Π.Μ.Σ.,Τμήμα/ίδρυμα)-ενδεικτική 
μελέτη ακαδημαϊκής προσφοράς και ζήτησης του συγκε¬ 
κριμένου αντικειμένου στην ημεδαπή είναι επιθυμητή. 
Με βάση πρόσφατη έρευνα που έκανε το τμήμα (2017) 
σχετικά με την ακαδημαϊκή προσφορά και ζήτηση του 
συγκεκριμένου αντικειμένου στην ημεδαπή, προκύ¬ 
πτουν τα εξής ενδιαφέροντα στοιχεία: 

■ Στην Ελλάδα λειτουργούν συνολικά 20 (15 Πανεπι- 
στήμια/ΤΕΙ, 5 Ιδιωτικά κολλέγια) περίπου Π.Μ.Σ «Λογι¬ 
στικής», 8 σε ΑΕΙ της Αθήνας και Πειραιά, 7 σε ΑΕΙ της 
Θεσσαλονίκης, και 5 στην υπόλοιπη Ελλάδα (ιστοσελίδα 
του ΥΠΕΠΘ: ήΐΐρ://ηη35ΐθΓ5.ηηίηθςΙυ.9ον.9ΐ'/) ή το 75% 
πραγματοποιούνται με έδρα μεγάλα αστικά κέντρα και 
το υπόλοιπο 25% κατανέμεται ομοιόμορφα σε μικρότε¬ 
ρες επαρχιακές πόλεις σε όλη την Ελλάδα. 


■ Το 80% των ΜΠΣ διδάσκονται δια ζώσης, δηλαδή 
με τη φυσική παρουσία φοιτητών και καθηγητών. Το 
15% των Προγραμμάτων συνδυάζουν την δια ζώσης 
διδασκαλία με αυτή της εξ αποστάσεως (κυρίως από τα 
Ιδιωτικά Κολλέγια), ενώ ένα 5% δίνει την επιλογή στον 
σπουδαστή να παρακολουθήσει και να εξεταστεί στα μα¬ 
θήματα με τη φυσική του παρουσία ή απομακρυσμένα. 

• Το 55% των ΜΠΣ στο Λογιστικό Τομέα παρέχονται 
αποκλειστικά με Προγράμματα πλήρους φοίτησης, το 
45% δίνει τη δυνατότητα της επιλογής μεταξύ πλήρους 
ή μερικής φοίτησης ενώ ένα 5% παρέχεται αποκλειστικά 
ως Πρόγραμμα μερικής φοίτησης. Ειδικότερα, οι δημό¬ 
σιοι φορείς παρέχουν τα λογιστικά μεταπτυχιακά κυρί¬ 
ως με προγράμματα πλήρους φοίτησης ενώ τα ιδιωτικά 
Κολλέγια προτιμούν περισσότερο τη μερική φοίτηση στα 
μεταπτυχιακά που προσφέρουν. 

•Τα Προγράμματα Σπουδών συνήθως περιλαμβάνουν 
10 με 15 μαθήματα και την εκπόνηση διπλωματικής ερ¬ 
γασίας, εκ των οποίων το 36%, 33% και 20% κατά μέσο 
όρο του συνόλου των μαθημάτων αφορά αποκλειστικά 
λογιστικά μαθήματα στα Πανεπιστήμια,ΤΕΙ και Ιδιωτικά 
Κολλέγια αντίστοιχα. 

• Η διαδικασία επιλογής των υποψηφίων για την ει¬ 
σαγωγή τους διαφέρει σημαντικά από Πρόγραμμα σε 
Πρόγραμμα. 

•Το 45% των ΜΠΣ των Πανεπιστημίων διαχωρίζονται 
σε κατευθύνσεις για περαιτέρω εξειδίκευση, ενώ λιγό¬ 
τερο σταΤ.Ε.Ι. και στα Ιδιωτικά Κολλέγια. 

•Τα δίδακτρα των Προγραμμάτων με φορέα ΑΕΙ κυμαί¬ 
νονται από 5000 - 8000 ευρώ, τα οποία δίνεται η δυνατό¬ 
τητα να καταβληθούν σε δόσεις, ενώ τωνΤΕΙ κυμαίνεται 
από 2000 - 6000 ευρώ. Παράλληλα, η πλειονότητα των 
ΠΜΣ Πανεπιστήμια,ΤΕΙ δίδει υποτροφίες που προσφέρο- 
νται με αποκλειστικό κριτήριο την ακαδημαϊκή επίδοση 
των σπουδαστών και τους απαλλάσσει από μέρος ή και 
από το σύνολο καταβολής των διδάκτρων. 

• Για την απονομή του Μ.Δ.Ε. στα περισσότερα Προ¬ 
γράμματα απαιτείται η παρακολούθηση και η επιτυχής 
εξέταση από 10 έως και 15 μαθημάτων και η εκπόνηση 
διπλωματικής εργασίας. 

•Τα ΜΠΣ από Ιδιωτικά Κολλέγια παρουσιάζουν τις περισ¬ 
σότερες ιδιομορφίες σε σχέση με εκείνα των Πανεπιστη¬ 
μίων ή των ΤΕΙ. Εδρεύουν μόνο στα μεγάλα αστικά κέντρα 
Αθήνας, Πειραιά και Θεσσαλονίκης. Αν και απονέμουν 
Μεταπτυχιακά Διπλώματα Ειδίκευσης όπως επιτάσσει η 
ελληνική νομοθεσία, συνηθίζουν να αναφέρονται σε τύ¬ 
πους όπως Μ5ε, ΜΒΑ και ΜΑ λόγω της εξαρτημένης σχέσης 
τους με Πανεπιστήμια του Εξωτερικού. Για τον ίδιο λόγο, τα 
περισσότερα Προγράμματα προσφέρονται στην αγγλική 
γλώσσα. Είναι ο μόνος φορέας που προσφέρει Π ρόγραμμα 
αποκλειστικά εξ αποστάσεως παρακολούθησης.Τα περισ¬ 
σότερα Μεταπτυχιακά είναι μερικής φοίτησης και διάρκειας 
4,6 ή 8 εξαμήνων. Υπάρχουν βέβαια και Προγράμματα πλή¬ 
ρους φοίτησης, με τη μισή χρονική διάρκεια.Τα μαθήματα 
είναι λιγότερα από αυτά των δημοσίων φορέων, κυμαίνο¬ 
νται από 6 έως 9 και την εκπόνηση διπλωματικής εργασί¬ 
ας. Δεν διαθέτουν κατευθύνσεις. Τα λογιστικά μαθήματα 
καταλαμβάνουν το 20% του συνόλου των μαθημάτων.Τα 
κριτήρια εδώ επίσης ποικίλουν από Πρόγραμμα σε Πρό¬ 
γραμμα. Το ύψος είναι πολύ μεγαλύτερο σε σχέση με τα 
άλλα Μεταπτυχιακά, ξεκινούν από 7000 € και μπορεί να 

φτάσουν μέχρι και 10000€. Έπειτα από συνεννόηση δύνα- 
ται το κόστος να δοθεί σε μηνιαίες δόσεις. Προσφέρονται 
υποτροφίες στους φοιτητές που αριστεύουν κατά τη δι¬ 
άρκεια του εκάστοτε Προγράμματος. Σε αυτόν τον φορέα 
συναντάμε Μεταπτυχιακά που συνδυάζουν τη Λογιστική, 
με την Χρηματοοικονομική και τη Διοίκηση. 

Στόχος, του εν λόγω Μ.Π.Σ είναι να καλύψει τις ανάγκες 
των πτυχιούχων ΑΕΙ που ήδη εργάζονται και σκοπεύουν 
να αναπτύξουν το επιστημονικό τους υπόβαθρο καθώς 
και τις επαγγελματικές, διοικητικές και ηγετικές τους 
ικανότητες, καλύπτοντας τις ανάγκες των επιχειρήσεων 
και οργανισμών του ιδιωτικού και δημόσιου τομέα που 
λειτουργούν στην περιοχή της Μακεδονίας και Θράκης, 
κυρίως της ΑΜΘ. Είναι το μοναδικό Μ.Π.Σ στο είδος του 
(Λογιστική και Ελεγκτική) που θα λειτουργήσει σε μία 
περιοχή που εκτείνεται από την Θεσσαλονίκη έως την 
Αλεξανδρούπολη. 

Γ.3. Αναγραφή των εναλλακτικών πηγών χρηματοδό¬ 
τησης που προβλέπονται και των αναμενόμενων εισρο¬ 
ών ανά πηγή χρηματοδότησης, πλην της αύξησης των 
τελών φοίτησης, αν ο αριθμός των φοιτητών/τριών δεν 
είναι ο αναμενόμενος για να υλοποιηθεί ο προτεινόμενος 
προϋπολογισμός. 

Τα λειτουργικά έξοδα του εν λόγω Π.Μ.Σ. θα καλύπτο¬ 
νται αποκλειστικά ή κατά κύριο λόγο από τα τέλη φοίτη- 
σης-δίδακτρα μεταπτυχιακών φοιτητών και με συνολικά 
δίδακτρα/φοιτητή 3.900,00 ευρώ, όπου για τον 1 ο χρόνο 
λειτουργίας (ακδ. Έτος 2018-19) εκτιμήθηκε ο συνολικός 
αριθμός σε 30 φοιτητές/κύκλο σπουδών είτε πλήρης είτε 
μερικής φοίτησης). 

Σε περίπτωση που ο αριθμός των φοιτητών δεν είναι 
ο αναμενόμενος για να υλοποιηθεί ο προϋπολογισμός, 
τότε κάθε μείωση στο σκέλος των εσόδων θα αντισταθ¬ 
μιστεί από αντίστοιχη μείωση στο σκέλος των δαπανών 
ή από έκτακτη χρηματοδότηση από τα αποθεματικάτου 
Ε.Λ.Κ.Ε. ή από τα υπάρχοντα αποθεματικά εσόδων των 
εργαστηρίων του Τμήματος. 

Γ.4 Ειδική αιτιολόγηση ως προς το ποσοστό της τυχόν 
εξ' αποστάσεως διδασκαλίας. 

Το τμήμα έχει κάνει προεργασία για προμήθεια ειδικού 
εξοπλισμού για την δυνατότητα προσφοράς ορισμένων 
μαθημάτων (έωςτο 25% των συνολικών μαθημάτων) των 
ΠΜΣ μέσω της εξ' αποστάσεως διδασκαλίας στα πλαίσια 
των δράσεων του ΕΣΠΑ 2014-20 και αναμένεται η υλο¬ 
ποίησή του τέλος του τρέχοντος έτους (2018). Η ειδική 
αυτή παροχή εκπαιδευτικής υπηρεσίας κρίνεται επιβε¬ 
βλημένη και αναγκαία, δεδομένου ότι κάποιο μέρος των 
μεταπτυχιακών φοιτητών α) εργάζονται, ή β) δεν μπορούν 
να παραβρίσκονται στο μάθημα για χ λόγους ή και γ) θέ¬ 
λουν να εμπεδώσουν καλύτερα την ύλη των διαλέξεων, 
θα μπορούσαν με αυτόν τον τρόπο να έχουν πρόσβαση 
στα μαθήματα αυτά. Η δυνατότητα αυτή θα έχει ως απο¬ 
τέλεσμα να καλύπτονται οι ανάγκες αυτές και η ζήτηση 
του ΠΜΣ να είναι πιο ελκυστική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 7 Ιουνίου 2018 

Ο Πρύτανης 

ΔΗΜΗΤΡΙΟΣ ΜΠΑΝΤΕΚΑΣ 


Αριθμ. ΔΔ/24323 (3) 

Έγκριση υπερωριακής απασχόλησης των Υπαλ¬ 
λήλων του Ε.Ο.Π.Π.Ε.Π., β' εξαμήνου έτους 2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΘΝΙΚΟΥ 
ΟΡΓΑΝΙΣΜΟΥ ΠΙΣΤΟΠΟΙΗΣΗΣ ΠΡΟΣΟΝΤΩΝ 
ΚΑΙ ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ 
(Αριθμ. Συνεδρίασης: 314/31.05.2018 θέμα 14ο) 

Έχοντας υπόψη: 

Ι.Τις διατάξεις του ν. 4115/2013 (ΦΕΚ) 24/τ.Α') «Ορ¬ 
γάνωση και λειτουργία Ιδρύματος Νεολαίας και Δια Βίου 
Μάθησης και Εθνικού Οργανισμού Πιστοποίησης Προ¬ 
σόντων και Επαγγελματικού Προσανατολισμού και άλλες 
διατάξεις», όπως τροποποιήθηκε και ισχύει. 

2. Την υπ' αριθμ 87928/Γ1/04.06.2015 απόφαση του 
Υπουργού Πολιτισμού, Παιδείας και θρησκευμάτων με 
θέμα «Λήξη της θητείας του Δ.Σ. του Εθνικού Οργανι¬ 
σμού Πιστοποίησης Προσόντων και Επαγγελματικού 
Προσανατολισμού (Ε.Ο.Π.Π.Ε.Π.) και ορισμός νέου» 
(ΦΕΚ 407/ΥΟΔΔ/08.06.2015) όπως έχει τροποποιηθεί 
και ισχύει. 

3. Την υπ' αριθμ. 82147/Γ1 (ΦΕΚ 235/τ.ΥΟΔΔ/18.05.2017) 
απόφαση του Υφυπουργού Παιδείας, Έρευνας και Θρη¬ 
σκευμάτων με τίτλο «Ορισμός Διευθύνοντος Συμβούλου 
του Εθνικού Οργανισμού Πιστοποίησης Προσόντων και 
Επαγγελματικού Προσανατολισμού (Ε.Ο.Π.Π.Ε.Π.)». 

4. Τον ν. 4521/2018 (ΦΕΚ 38/Α/2.3.2018) «Ίδρυση Πα¬ 
νεπιστημίου Δυτικής Αττικής και άλλες διατάξεις» ως 
προς το αρ. 39. 

5. Την υπ’ αριθμ. 48077/Υ2/28.03.2018 (ΦΕΚ 1133/ 
τ.Β ) απόφαση του Υφυπουργού Παιδείας Έρευνας και 
Θρησκευμάτων, Κανονισμός Λειτουργίας του Εθνικού 
Οργανισμού Πιστοποίησης Προσόντων και Επαγγελμα¬ 
τικού Προσανατολισμού (Ε.Ο.Π.Π.Ε.Π.). 

6 . Την υπ'αρ. πρωτ. ΓΠ/846/09.12.2011 απόφαση με 
θέμα την ένταξη υπαλλήλων στις Διευθύνσεις και ταΤμή- 
ματα του Ε.Ο.Π.Π.Ε.Π., όπου ορίζεται η διάρθρωση του 
Οργανισμού και οι αρμοδιότητες των τμημάτων. 

7. Την ΓΠ/3712/16.02.2012 απόφαση της υπ' αρ. 
08/16.02.2012 Συνεδρίασης του Δ.Σ. του Ε.Ο.Π.Π.Ε.Π., 
θέμα 26° «Τοποθέτηση του προσωπικού του Ε.Ο.Π.Π.Ε.Π. 
στις Διευθύνσεις και τα Τμήματα του Οργανισμού», όπως 
τροποποιήθηκε και ισχύει. 

8 . Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών με¬ 
ταρρυθμίσεων» (ΦΕΚ 176/Α/16.12.2015), όπου αναφέρεται 
ότι «Για το προσωπικό των Ν.Π.Ι.Δ. η απόφαση καθιέρωσης 
υπερωριών εκδίδεται από το Διοικητικό Συμβούλιο...» 

9. Την Εγκύκλιο του ν. 4354/2015 του Υπουργείου Οικο¬ 
νομικών με αριθμ. Πρωτ. 2/31029/ΔΕΠ/06.05.2016 θέμα: 
«Παροχή οδηγιών για την εφαρμογή των διατάξεων του 
Κεφαλαίου Β' του ν. 4354/2015 (176/Α')». 

10. Τις διατάξεις του ν. 4093/2012 (ΦΕΚ 222/τ.Α') 
«Έγκριση Μεσοπρόθεσμου Πλαισίου Δημοσιονομικής 
Στρατηγικής 2013 - 2016 - Επείγοντα Μέτρα Εφαρμογής 
του ν. 4046/2012 και του Μεσοπρόθεσμου Πλαισίου Δη¬ 
μοσιονομικής Στρατηγικής 2013- 2016» 

11 .Την αριθμ. οικ. 2/7093/0022/5.4.2004 κοινή υπουρ¬ 
γική απόφαση «Επέκτασητωνδιατάξεωντουν. 3205/2003 
στο προσωπικό με σχέση εργασίας ιδιωτικού δικαίου 
που απασχολείται στο Δημόσιο, Ν.Π.Δ.Δ. και ΟΤΑ (ΦΕΚ 
215,τ.Β75.2.2004) 

12. Τις διατάξεις του άρθρου 176 του ν. 4261/2014 
«Πρόσβαση στη δραστηριότητα των πιστωτικών ιδρυ¬ 
μάτων και προληπτική εποπτεία πιστωτικών ιδρυμάτων 
και επιχειρήσεων επενδύσεων (ενσωμάτωση της Οδηγί¬ 
ας 2013/36/ΕΕ), κατάργηση του ν. 3601/2007 και άλλες 
διατάξεις. 

13. Το γεγονός ότι η υπερωριακή απασχόληση κρίνε- 
ται απαραίτητη για την κάλυψη πάγιων και επειγουσών 
αναγκών του Εθνικού Οργανισμού Πιστοποίησης Προ¬ 
σόντων και Επαγγελματικού Προσανατολισμού, λαμβά- 
νοντας υπόψη: 

α) τη συνεχή μείωση του προσωπικού λόγω συνταξι- 
οδοτήσεων, αποσπάσεων, αποχωρήσεων. 

β) την αύξηση των υπηρεσιακών αναγκών και του 
όγκου της εργασίας λόγω των υλοποιούμενων έργων 
στους τομείς που αφορούν τις αρμοδιότητες μας. 

14. Το γεγονός ότι από την απόφαση αυτή προκαλείται 
δαπάνη που θα προκύψει από την εκτέλεση των εγκε¬ 
κριμένων ωρών εργασίας, ποσού 50.000 ευρώ περίπου 
για το β' εξάμηνο του οικονομικού έτους 2018. Η δαπά¬ 
νη θα καλυφθεί από τις πιστώσεις που θα εγγραφούν 
στην κατηγορία εξόδων -60- του προϋπολογισμού του 
Ε.Ο.Π.Π.Ε.Π. για το οικονομικό έτος 2018. 

15. Τη ύπαρξη σχετικής πίστωσης και τη δέσμευση ισό¬ 
ποσης πίστωσης στον προϋπολογισμό του Ε.Ο.Π.Π.Ε.Π., 
έτους 2018. 

16. Τον προϋπολογισμό του Ε.Ο.Π.Π.Ε.Π. για το οικο¬ 
νομικό έτος 2018. 


17. Την από 31.05.2018 εισήγηση της Δ/νουσας Συμ¬ 
βούλου του Ε.Ο.Π.Π.Ε.Π., αποφασίζει: 

Ι.Την έγκριση της υπερωριακής απασχόλησης πέραν 
των ωρών της υποχρεωτικής εργασίας για 70 υπαλλήλους 
και μέχρι τις εκατόν είκοσι (120) ώρες, σύμφωνα με τις δι¬ 
ατάξεις του άρθρου 20 του ν. 4354/2016 κατά το δεύτερο 
εξάμηνο του έτους 2018, για κάθε υπάλληλο Ιδιωτικού Δι¬ 
καίου Αορίστου Χρόνου του Οργανισμού, προκειμένου να 
καλυφθούν εποχιακές, επείγουσες και έκτακτες ανάγκες 
του Εθνικού Οργανισμού Πιστοποίησης Προσόντων και 
Επαγγελματικού Προσανατολισμού (Ε.Ο.Π.Π.Ε.Π.). Η απο¬ 
ζημίωση για την προαναφερθείσα εργασία καθ'υπέρβαση 
του υποχρεωτικού ωραρίου θα γίνεται σύμφωνα με τον 
Πίνακα 3 «Ωρομίσθιο Υπερωριακής Εργασίας» της Εγκυ¬ 
κλίου του ν. 4354/2015 του Υπουργείου Οικονομικών με 
αριθμ. Πρωτ. 2/31029/ΔΕΠ/06.05.2016 θέμα: «Παροχή 
οδηγιών για την εφαρμογή των διατάξεων του Κεφαλαίου 
Β' του ν. 4354/2015 (176/Α>. 

2. Η ανωτέρω υπερωριακή απασχόληση ισχύει για το 
δεύτερο εξάμηνο του έτους 2018. 

3. Η κατανομή των ωρών ανά εργαζόμενο, Διεύθυνση 
καιΤμήμα θα υλοποιείται με απόφαση του Διευθύνοντος 
Συμβούλου ή του Προέδρου. 

4. Η δαπάνη που θα προκύψει από την απόφαση αυτή, 
δεν μπορεί σε καμιά περίπτωση να υπερβεί, το ποσό 
των 50.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νεα Ιωνία, 1 Ιουνίου 2018 

Ο Πρόεδρος του Δ.Σ. 

ΒΑΣΙΛΕΙΟΣ ΔΑΓΔΙΛΕΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 

